
Қарағанды  қаласы  №102  мектеп-гимназиясы КММ                                     Жоғары санатты бастуыш сынып мұғалімі                                                          
Блум таксономиясы негізінде құрылған тапсырмалардың білім алушыларға ықпалы
Бүгінгі таңда білім алушыға тиянақты білім беру бастауыш сынып оқытушысының алдында тұрған жауапты міндеттің бірі. Оқыту үрдісінде білім алушылардың өзіндік сенім арттыру мен білімге деген ынтасын көтерудің маңызы зор. Блум таксономиясы негізінде құрылған тапсырмалардан бүгінгі қоғам талабына сәйкес әлеуметтік бейімделуі жоғары, ұлттық құндылықтар бойына дарыған, білім мен біліктіліктерін өмірде қолдана алатын, мәдениеттілігі жоғары сатыдағы, жан – жақты дамыған жеке тұлға қалыптастыру күтілетін нәтижеміз болып табылады.

Білім сапасы шебер оқутышының ғана қолында. Ал оқытушының шеберлік тұсы алға қойған педагогикалық мақсат пен бағдарламаға сай керекті білім мазмұнын тандап алып, тиімді әдіс-тәсіл құралдарын пайдалана білуі болып саналады. Қайсыбір оқыту технологиясын пайдалану оқытушыдан білімділік пен іскерлікті, еңбекқорлық пен шығармашылықты, жаңашылдық пен үлкен дайындықты қажет етеді.

Жаңа технологияларды енгізу кезінде оқытушының технологиялық құзырлылығының жоғары деңгейін қамтамасыз ету үшін мұғалім жаңа технологияның мәнін, алынатын нәтижелердің теориялық негізін білу керек.

Американдық ғалымдар Ди Кэрон мен Бенджамин Блумның білімді толық меңгерту технологиясының маңызы зор, бұл технологияны педагогикада «Блум таксономиясы» деп атайды. 
Блум таксономиясының авторы –Бенджамин Блум. Ол Пенсильванияда Ленсфорд қаласында дүниеге келген. Америкалық оқыту әдістемесінің психологі, Пенсильван университетін бакалавр және магистр деңгейлерімен 1935 жылы бітіріп, Чикаго университетінде докторлық деңгейін 1942 жылы қорғады. Өзінің теориялық білімін дамыту барысында бір ізбен реттелген мақсаттар жүйесі арқылы білім алушылардың білім деңгейлерін, шығармашылық деңгейге жетудің жолын «Блум таксономиясы» атты кітабында анықтап, алға тартады.
Төменде көрсетілгендей Блум таксономиясы негізіндегі сұрақтар мен тапсырмалардың үлгілік кестесі (1-кесте) арқылы жеке тұлғаның біліктілік қасиеттерін шыңдай түсуге жол салады, нақты айтсақ, аса сезгіштік, ой ұшқырлығы мен жаңаға ұмтылушылық, шығармашылық қабілеттер, өзіндік ой – пікірлерін жеткізе және өзіне сын көзбен қарай білу, қисын ойлау, жаңаны сезгіштік, күмәншілдік, әр нәрсеге күмән келтіруін шыңдай түседі. 
1-кесте. Блум таксономиясына негізделген сұрақтар мен тапсырмалардың үлгілік кестесі
	Негізгі катего

риялар
	Категориялар мазмұны
	Шәкірттің білімі
	Тапсырмалар түрі

	Білім
	Таным мен ойлау деңгейі – төменгі деңгей. 
Бұл категория мәлiметтердi қайталау немесе тану арқылы есте қалай сақталғанын тексеруге бағытталады, мағлұмат пен деректердi еске түсiредi.

	Қолданылған терминдерді біледі 

Нақты фактілерді, жұмыстың орындалу ретін, негізгі ұғымдарды, ережелерді, қағидаларды біледі.
	Не? Қашан? Қандай? Қайда? Формуласын жазу, атап көрсету, жабық тест тапсырмалары; қалдырып кеткен белгiлердi қою; қолдану тәртiбiн айту.

	Түсіну
	Таным мен ойлау деңгейі – ортаңғы деңгей. 
Оқу материалын түсіну:
Трансляция – оқу материалын бір «тілден» екінші «тілге» ауыстыру 
Интерпретация – оқу материалын «өз сөзімен» түсіндіру, қысқаша баяндау;
Жорамалдау – оқу материалдары бойынша әңгіменің әрі қарай не туралы болатындығын болжау.
	Фактілерді, ережелерді, қағидаларды түсінеді;

Сөзбен келтірілген материалды, схемалар, графиктер, диаграммаларды түрлендіреді;

Сөзбен келтірілген материалды математикалық ұғымдарға өзгертеді;


	 Қалай? Неліктен? Сөйлемді аяқта; сөйлемді өзгерт; өзара байланысын түсіндір; айырмашылығын көрсет; өз сөзіңбен айт; графикті, суретті түсіндіріп бер.



	Қолдану 
	Таным мен ойлау деңгейі – ортаңғы деңгей. 
Бұл категория оқу материалын нақты жағдайда және мүлдем жаңа ситуацияда қолдануды меңзейді. Оқу нәтижелері түсіне деңгейіне қарағанда материалды тереңірек игеруді талап етеді.
	Ұғымдар мен қағидаларды жаңа жағдайларда қолданады;
-Заңдар мен теорияларды практикалық тұрғыдан нақты ситуацияларда қолданады;
	Жасап көр: таблица, график жаса; қолдану мақсатын түсіндір; есепті бірнеше тәсілмен шеш, берілген гипотезаны тексер.



	Талдау (анализ)
	Таным мен ойлау деңгейі – жоғарғы деңгей. 
Бұл категория оқу материалының мазмұнын сезінумен қатар оның ішкі құрылысын қалайша құралатындығын меңзейді.
	-Ойдың өрбуінен қателер мен олқылықтарды айқындайды,
-Фактілер мен олардың салдарының арасын ажыратады;

-Ұсынылған фактілердің маңыздылығын айқындайды.
	Құрылымы қандай? Салдары неде? Топтастырыңыз; салыстырыңыз; себебін талдаңыз.



	Синтез (жинақтау)
	Таным мен ойлау деңгейі – жоғарғы деңгей. 
Оқу материалының элементтерінен жаңашыл сипаттан бүтінді (нәтижені) құрастыру. 
	-Тәжірибе жасаудың өзіндік жоспарын ұсынады;

-Қандай да болмасын проблеманы шешу үшін өз білімдерін шығармашылықпен қолданады.
	Өз шешіміңді тап, алгоритм құрастыр, баламасын тап, бөліктерден құра, жүйелестір, зертте.



	Бағалау
	Таным мен ойлау деңгейі – жоғарғы деңгей. 
Оқу материалының маңыздылығын анықтап, ол туралы өзіндік пікір,ойын білдіру. 

Бұл деңгейде алдыңғы категориялардың оқу нәтижелеріне қол жеткізуді меңзейді.
	Оқу материалы құрылымының логикасын жазбаша түрде бағалайды;

-Ішкі немесе сыртқы критерийлерге сүйеніп, оқу материалының маңыздылығын айқындатады;
	


Блум таксономиясының негізінде жеке тұлғаның креативтілігін, шығармашылық дербестілігін қалыптастырады. Яғни, оқыту арқылы жеке тұлғаны қалыптастыра отырып, оның жеке тұлғаның сапалық қасиетін дамытатын рухани құндылықтарды игерудің бірден – бір жолы Блум таксаномиясы болып табылады.

Блум таксаномиясымен өткізілген сабақтардың артықшылығы әрбір білім алушының пайымдауы мен түйсігіне сүйене отырып жеке қабілетін ашуға жол ашады. Дәстүрлі сабақтан гөрі білім алушы іс-әрекеті басымырақ. Әр білім алушы өздігінен ойлануға әрекеттенген,өз бетімен жекелей жұмыс жасауға ынталанады. 

Блум таксаномиясымен өткізілген сабақтардың артықшылығы білім алушы жеке тұлға ретінде биіктігі көрінеді. Әр білім алушы өз пайымдауы мен түйсігіне сүйене отырып жеке қабілетін ашуға қадам жасайды. Дәстүрлі сабақтан гөрі білім алушы іс-әрекеті басымырақ. Әр білім алушы өздігінен ойлануға әрекеттенген, өз бетімен жекелей жұмыс жасауға ынталанады.

Өткізілген бір сабағымның бірі дүниетану сабағы Блум таксономиясына негізделіп жасалды. Сабақты жағымды психологиялық ахуал жасау мақсатында, раушан гүлін бір-біріне беру арқылы өзара тілек тілеумен бастап, бұл тұста білім алушылар бір-бірлеріне жылы лебіздерін білдіргеннен кейін «сары», «жасыл», «қызыл», «көк» түстердің көмегімен «Сүтқоректілер», «Жәндіктер», «Құстар», «Балықтар» тобына бөлінді. Білім алушылар өз топтарына орналасқаннан кейін, әр топ топ басшыларын таңдай отырып, топтың алтын ережесін еске түсірді. Сабақтың өтілу барысында білім алушылардың сабаққа белсенді қатысуын қадағалау топ басшыларына міндеттелгендіктен, оларға бағалау парақшасы берілді. Ұйымдастыру кезеңінен кейін, жаңа сабақтың тақырыбы мен мақсаты таныстырылып өтті. Жаңа сабақты түсіндіру яғни, «Білім» сатысында жоспар арқылы білім алушыларға мәлімет берілді. 1. Еске түсіру 2. Жабайы аңдар мен үй жануарлары. 3. Жануарлардың сүтқоректілер тобы. Жаңа сабақты түсіндіруде білім алушыларға жетекші сұрақтар қоя отырып, жануарларға байланысты 1-сыныпта өткендерін еске түсірді. АКТ модулі тиімді қолданысқа ие болды. Яғни, интербелсенді тақтаның көмегімен презентация көрсетілді. Презентация көрсетілу кезінде білім алушылармен диалог жүргізілді, әр слайдқа тоқтала отырып, сұрақтар қойылды. Білім алушылардың белсенділігі артты. Логикалық тренинг блогындағы тапсырманы орындай келе, тақырып бойынша қорытынды шығарып, теориялық білімін бекітті. Логикалық тренинг блогын тексеру бойынша білім алушылар жаңа тақырыпты толық түсінген. Топ басшылары өз жұмыстарына жауапкершілік танытып, бағалау парақшаларына белгілеп отырды. Білім алушылардың жас ерекшеліктерін ескере отырып, осы кезеңнен кейін сергіту сәті жүргізілді. Келесі жаттықтыру және білімді есепке алу блогы яғни, «Түсінік» (І деңгей) пен «Қолданыс» (ІІ деңгей), «Анализ» (ІІІ деңгей) сатысы аясында өз мүмкіндігіне қарай деңгейлік тапсырмаларды орындау болды. Деңгейлік тапсырма білім алушылардың жас ерекшеліктерін ескере отырып жасалғандықтан, бұл блокта білім алушылардың басым көпшілігі үш деңгейді де орындады. Әр деңгейдің сұрақтары білім алушылармен бірге талданып, білім алушылар арасында жұптық жұмыс белсенді жүргізілді. Білім алушылар жұп болып, бір-бірінің жұмыстарын тексерді. Бұл кезде білім алушылар тарапынан шыншылдық байқалды. Интеллектуалды тренинг блогы яғни, «Синтез» сатысында топтық жұмыс жасап, тапсырма бойынша ұжымдық қорытынды шығаруға атсалысты. Білім алушылар берілген суреттер арқылы әр топ өзіне қатысты берілген тапсырма бойынша суреттерді топтастырды. Сабақтың өн бойында жануарлардың түрлерімен, оның сүтқоректілер тобы жайлы тапсырмалар беріліп, қайталау арқылы білім алушыларға негізгі түсінік қалыптасты. Соңғы «Бағалау» сатысында топ басшылары бағалау парақшалары арқылы топ мүшелерін бағалады және білім алушылар тарапынан өзіндік бағалау «Бағдаршам» стратегиясы арқылы жүзеге асты. 

Қорытындылай келе, Блум таксаномиясы негізіндегі тапсырмалар білім алушылардың зерттеу, іздену, қорытынды жасау іс-әрекеттеріне түрткі жасай отырып, олардың дарындық қабілеттерінің жетілуіне септігін тигізіп, таным белсенділіктерін жетілдіреді. 

